आकाशवाणी में इन दिनों नाराज़ वाणी सुनाई दे रही है. आकाशवाणी में सालों से काम करने वाले हज़ारों कैज़ुअल अनाउंसर और कॉम्पियर इस बात से नाराज़ हैं कि महानिदेशालय उन्हें नियमित नहीं कर रहा और उन्हें जितनी ड्यूटी कागज़ पर दी जाती है उससे कहीं ज़्यादा काम उनसे लिया जाता है. देश भर से आए ऐसे कई कर्मचारी 24 और 25 जुलाई को दिल्ली में आकाशवाणी के बाहर विरोध प्रदर्शन कर रहे हैं. उनकी शिकायतें सुनने की फुर्सत ना तो प्रसार भारती के सीईओ को मिली ना ही आकाशवाणी के महानिदेशक को.